CELEX: 62009CN0439
Language: mt
Date: 2009-11-10 00:00:00
Title: Kawża C-439/09: Talba għal deċiżjoni preliminari mressqa mill-Cour d’appel de Paris (Franza) fl- 10 ta’ Novembru 2009 — Pierre Fabre Dermo-Cosmétique SAS vs Président de l’Autorité de la Concurrence, Ministre de l’Économie, de l’Industrie et de l’Emploi

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/27
            
         Talba għal deċiżjoni preliminari mressqa mill-Cour d’appel de Paris (Franza) fl-10 ta’ Novembru 2009 — Pierre Fabre Dermo-Cosmétique SAS vs Président de l’Autorité de la Concurrence, Ministre de l’Économie, de l’Industrie et de l’Emploi
   (Kawża C-439/09)
   2010/C 24/49
   Lingwa tal-kawża: Il-Franċiż
   
      Qorti tar-rinviju
   
   Cour d’appel de Paris
   
      Partijiet fil-kawża prinċipali
   
   
      Rikorrenti: Pierre Fabre Dermo-Cosmétique SAS
   
      Konvenuti: Président de l’Autorité de la Concurrence, Ministre de l’Économie, de l’Industrie et de l’Emploi
   
      Domanda preliminari
   
   Il-projbizzjoni ġenerali u assoluta li jinbiegħu prodotti kuntrattwali fuq l-Internet lill-utenti finali, li hija imposta fuq id-distributuri awtorizzati fil-qafas ta’ netwerk ta’ distribuzzjoni selettiva, tikkostitwixxi effettivament restrizzjoni serja bl-għan li tillimita l-kompetizzjoni fis-sens tal-Artikolu 81(1) tat-Trattat KE li mhijiex koperta mill-eżenzjoni ġenerali stabbilita mir-Regolament Nru 2790/1999 (1), iżda li eventwalment tista’ tibbenefika minn eżenzjoni individwali skont l-Artikolu 81(3) tat-Trattat KE?
   
      (1)  Ir-Regolament tal-Kummissjoni (KE) Nru 279/1999, tat-22 ta’ Diċembru 1999, dwar l-applikazzjoni tal-Artikolu 81(3) tat-Trattat għal kategoriji ta’ ftehim vertikali u prattiċi miftiehma (ĠU Edizzjoni Speċjali bil-Malti, Kapitolu 8, Vol. 1, p. 364).